TGE บวก 4% โบรกอัพเป้า 3.10 บ. ลุ้นรายได้ปีนี้โตแกร่ง รับค่าเอฟทีพุ่ง
TGE บวก 4% ลุ้นรายได้รวมปี 66 โตแกร่ง รับค่าเอฟทีปรับตัวขึ้น และรายได้จากการขายน้ำและไอน้ำ เล็งคว้าประมูลโครงการโรงไฟฟ้าขยะชุมชนเพิ่มอีก 2 โครงการ โบรกยังคงแนะนำ “ซื้อ” ราคาเป้าหมาย 3.10 บาท 
TGE บวก 4% ลุ้นรายได้รวมปี 66 โตแกร่ง รับค่าเอฟทีปรับตัวขึ้น และรายได้จากการขายน้ำและไอน้ำ เล็งคว้าประมูลโครงการโรงไฟฟ้าขยะชุมชนเพิ่มอีก 2 โครงการ โบรกยังคงแนะนำ “ซื้อ” ราคาเป้าหมาย 3.10 บาท
23 มี.ค. 2566

ผู้สื่อข่าวรายงานว่าวันนี้ (23 มี.ค.66) ราคาหุ้น บริษัท ท่าฉาง กรีน เอ็นเนอร์ยี่ จำกัด (มหาชน) หรือ TGE ล่าสุด ณ เวลา 10:32 น. อยู่ที่ระดับ 1.86 บาท บวก 0.07 บาท หรือ 3.91% สูงสุดที่ระดับ 1.92 บาท ต่ำสุดที่ระดับ 1.82 บาท ด้วยมูลค่าซื้อขาย 48.63 ล้านบาท

บล.เอเอสแอล ระบุในบทวิเคราะห์ (22 มี.ค.66) ว่าคาดรายได้รวมยังปรับตัวขึ้นจากการเพิ่มประสิทธิภาพเดินเครื่องผลิตไฟฟ้า หลังในปี 65 ที่มี Major Overhaul และค่า Ft ที่ปรับขึ้น ทำให้ราคาขายไฟปรับขึ้นมาอยู่ที่ 5.91 บาท/หน่วย
(2.39 อัตรารับซื้อไฟฟ้าส่วนคงที่ (FiT Fix) + 2.82 อัตรารับซื้อไฟฟ้าส่วนแปรผัน (FiT Variable) + 0.70 อัตรารับซื้อไฟฟ้าในรูปแบบ (FiT Premium) ทั้งนี้ FiT Premium ของโรงไฟฟ้าชีวมวล TGE หมดลงในปีนี้เต็มปี อีกทั้งยังมีการเพิ่มพอร์ทรายได้จากการขายน้ำและไอน้ำ
รวมถึงการให้บริการกำจัดขยะของโรงไฟฟ้า TBP ส่วนแนวโน้มไตรมาส 1/66 คาดขยายตัวจากไตรมาสก่อนหน้า และเมื่อเทียบกับงวดเดียวกันของปีก่อนจากค่า Ft ที่ปรับขึ้นในงวด
โดยแผนในปีนี้เตรียมเข้าประมูลโครงการโรงไฟฟ้าขยะชุมชนจาก อปท. เพิ่มอีก 2 โครงการที่ปราจีนบุรีและอุบลราชธานี ก็มีความเชื่อมั่นว่าจะได้รับโอกาสเหมือนกับโครงการที่เข้าร่วมประมูลในช่วงที่ผ่านมา
นอกจากนี้ยังคงแนะนำ “ซื้อ” TGE ที่ราคาเป้าเหมาย 3.10 บาท ปรับขึ้นตามจำนวนโครงการที่กำลังพัฒนาเพิ่มขึ้น ตามผลการชนะการประมูลโรงไฟฟ้าขยะชุมชนที่เป็นไปตามแผน